SARIE in Londen - Arlene blog oor die troue - "Die atmosfeer is ongelooflik"
JY LEES NOU SARIE in Londen - Arlene blog oor die troue - "Die atmosfeer is ongelooflik"
Nag van 28 April 2011: Dis amper middernag, maar te oordeel aan almal se energievlakke is die nag nog jonk! Liedjies word gesing, vuvuzelas dreun, en die klankstelsel waarmee die kerkdiens in die Mall uitgesaai gaan word, word getoets.
As ek moet skat en se honderd mense het vandag fotos van my SA vlag kom neem - dan oordryf ek nie.
Later lê ek op my matras en hoor die oorverdowerende gebulk van 'n vuvuzela. Ek loer oor die versperring voor my en wie sal daar staan? Gustav. Toe skreeu ek maar Vrystaat en Gustav kom. Sy foto is bietjie donker - maar ten minste gee dit julle n idee.
Vandag het gevlieg! Soveel geselsies, onderhoude, foto's...
Snaakse storie van die dag. Ek sit op my matras (ekt mos my kampeerstoel in die woonstel vergeet) en hoor 'n beroering. Kyk non-chalant deur die versperring en se vir my vriendin Adri, "O, daar's Camilla", draai om en tik verder op my foon. Volgende oomblik se n driftige Adri, "Arlene, dit is Camilla!"
En daar loop die Hertogin van Cornwall toe deur die skare, deel drukkies uit, praat met heelwat mense!